ԵՐԵՎԱՆ, 11 հուլիսի — Sputnik. «Ոսկե ծիրանի» փառատոնային երրորդ օրը մեկնարկեց հայ-թուրքական կինոպլատֆորմի նախագծերի ներկայացմամբ: Պետր Լոմը և Կորինե վան Էգեռաթը («Բիրմայական պատմությունների ժողովածու», վավերագրական մրցույթ), Բեգո Մ. Սանտյագոն («Ժամանակի միջով», վավերագրական մրցույթ), Գիորգի Օվաշվիլին և Հուսեյն Մահջուբը («Խիբուլա», խաղարկային մրցույթ), Զեքի Դեմիրքուբուզը («Անթեղ», խաղարկային մրցույթ) լրատվամիջոցների ներկայացուցիչներին ներկայացրին իրենց ֆիլմերը: Այնուհետև Հայկական բարեգործական ընդհանուր միության (ՀԲԸՄ) դահլիճում վարպետության դաս անցկացրեց հունգարացի հայտնի կինոռեժիսոր Իլդիկո Էնյեդին, որն այս տարի «Հոգու և մարմնի մասին» ֆիլմի համար արժանացել է Բեռլինի միջազգային կինոփառատոնի «Ոսկե արջ» մրցանակի: Էնյենդին նաև այս տարվա խաղարկային ժյուրիի անդամ է: